smcproject/ml-wiki-sentences huggingface dataset:
സിനിമകൾ വർഷം ഫിലിം പങ്ക് ഭാഷ കുറിപ്പുകൾ 2015 ലൈലാ ഒ ലൈലാ ഡക്കാൻ എക്സ്പോർട്ട് റിസപ്ഷനിസ്റ്റ് മലയാളം കാമിയോ റോൾ 2015 ഒരു സെക്കൻഡ് ക്ലാസ് യാത്ര ട്രെയിനിലെ ഒരു യുവതി മലയാളം കാമിയോ റോൾ 2015 കുഞ്ഞിരാമണിയം മല്ലിക മലയാളം 2016 പാ വാ സിസ്റ്റർ എമിലി മലയാളം 2016 പ്രേതം ശാലിനി മലയാളം കാമിയോ റോൾ 2016 തോപ്പിൽ ജോപ്പൻ ജോപ്പന്റെ പ്രതിശ്രുതവധു  (നഴ്സ്) മലയാളം കാമിയോ റോൾ 2017 അലമാര സുവിൻ പ്രൊപ്പോസ് ചെയ്ത   സ്ത്രീ മലയാളം കാമിയോ റോൾ 2017 ഹണി ബീ 2: ആഘോഷങ്ങൾ സാറ പെരേര മലയാളം 2017 Adventures ഓഫ് ഓമനക്കുട്ടൻ സുമതി മലയാളം കാമിയോ റോൾ 2017 ഹണീബീ 2.5 സാറ പെരറ / സ്വന്തം മലയാളം കാമിയോ റോൾ 2017 പുണ്യാളൻ nbsp; പ്രൈവറ്റ് ലിമിറ്റഡ് ഗോൾഡ മലയാളം 2018 സുഖമാണോ ഡേവിഡ് ഡേവിഡിന്റെ സഹോദരി മലയാളം 2018 ഉറിയടി മലയാളം 2019 ഉൾട്ട മലയാളം ടെലിവിഷൻ Year Program Channel Role Notes 2006 മാൻ DD മലയാളം Unknown 2007 ഒഫീസർ അമൃത ടിവി Uncredited അരങ്ങേറ്റം 2009-2011 മഹാറാണി സ്റ്റാർ വിജയ് സുജ തമിഴ്-ഭാഷ ടി.വി സീരീസ് 2010 അച്ഛന്റെ മക്കൾ സൂര്യ ടിവി ഷെരിൻ 2012 ചന്ദ്രലേഖ Asianet വർഷ കുഞ്ചിയമ്മക്കു അഞ്ചു മക്കളാണെ അമൃത ടിവി അരുണ 2012-2013 നിലപക്ഷി കൈരളി ടിവി അഖില 2013 പത്തിനു പത്ത് സൂര്യ ടിവി പൂജ 2013-2016 സ്ത്രീധനം ഏഷ്യാനെറ്റ് പൂജ പ്രസാദ് 2013 ആർദ്രം മാളവിക മഞ്ച് സ്റ്റാർസ് മത്സരാർത്ഥി റിയാലിറ്റി ഷോ 2013-2018 ബഡായി ബംഗ്ലാവ് ആര്യ Comedy talk showWon, Santhadevi Memorial award for Best comedy actress 20163rd Asianet comedy awards - Best performer T.V. 2014 മോഹക്കടൽ സൂര്യ ടിവി - സരയു വസുധ 2014-2015 ഇഷ്ട്ം പൂജ കാർത്തിക് 2016 കണാ  കണ്മണി ഏഷ്യാനെറ്റ് സരയു മനു ആക്ഷൻ സീറോ ഷിജു കൈരളി ടിവി കാഞ്ചന ദിനേശ് 2017 ചിൽ ബൗൾ ഏഷ്യാനെറ്റ് ഹോസ്റ്റ് കുക്കറി ഷോ ടേസ്റ്റ് ടൈം ഹോസ്റ്റ് കുക്കറി ഷോ തമാർ പതാർ ഫ്‌ളവേഴ്‌സ് ടിവി കാമിയോ title song presence യുവ അവാർഡ് ഏഷ്യാനെറ്റ് ഹോസ്റ്റ് അവാർഡ് നൈറ്റ് 2017–2018 മേളം മറക്കത രുചി ഫ്‌ളവേഴ്‌സ് ടിവി ഹോസ്റ്റ് റിയാലിറ്റി ഷോ 2018 കിറ്റെക്സ് ഫ്ലവേഴ്സ് മ്യൂസിക് അവാർഡ് ഫ്‌ളവേഴ്‌സ് ടിവി ഹോസ്റ്റ് അവാർഡ് നൈറ്റ് വനിതാ ഫിലിം അവാർഡ് മഴവിൽ മനോരമ ഹോസ്റ്റ് അവാർഡ് നൈറ്റ് നക്ഷത്രതിളക്കം മഴവിൽ മനോരമ ഹോസ്റ്റ് ചാറ്റ് ഷോ അമ്മമഴവിൽ മഴവിൽ മനോരമ ഹോസ്റ്റ് സ്റ്റേജ് ഷോ ഭാര്യ ഏഷ്യാനെറ്റ് നാരായണ ഗൗഡയുടെ മകൾ Photo presence 2018-2019 തകർച്ചൻ കോമഡി മിമിക്രി മഹാമേള മഴവിൽ മനോരമ ഹോസ്റ്റ് കോമഡി ഷോ താമശ ബസാർ സീ കേരളം Rejani/Jenifer കോമഡി ടോക്ക് ഷോ അവലംബം
ആര്യ ഗോപി ഇംഗ്ലീഷ് വിലാസം https://ml.wikipedia.org/wiki/Arya_Gopi
മലയാളത്തിലെ ഒരു കവയിത്രിയാണ് ആര്യ ഗോപി (ജനനം:1986) .
പ്രശസ്ത കവിയും എഴുത്തുകാരനുമായ പി. കെ ഗോപിയുടെ മകളാണ് .
കോഴിക്കോടണ് സ്വദേശം.
മലയാളത്തിലും ഇംഗ്ലീഷിലുമാണ് കവിതകൾ എഴുതുന്നത്‌.
ചെറുശ്ശേരി പുരസ്‌കാരം, കക്കാട് അവാർഡ്, കലാലയ ആങ്കനം അവാർഡ്, വൈലോപ്പിള്ളി അവാർഡ്, കേരള യൂത്ത് ഐക്കൺ അവാർഡ് അവാർഡ് തുടങ്ങി നിരവധി പുരസ്കാരങ്ങൾ ആര്യക്ക് ലഭിച്ചിട്ടുണ്ട്.
ഇപ്പോൾ കോഴിക്കോട് ഗുരുവായൂരപ്പൻ കോളേജിലെ പ്രൊഫസറാണ് .
ആര്യ ദേവാക്കർ ഇംഗ്ലീഷ് വിലാസം https://ml.wikipedia.org/wiki/Arya_Dewaker The exterior of the Arya Dewaker temple The interior of the Arya Dewaker temple during the fire ceremony
ഹിന്ദു അസോസിയേഷൻ നിർമ്മിച്ച സുരിനാമിലെ ഏറ്റവും വലിയ ആരാധനാലയം (ക്ഷേത്രം ( ഹിന്ദു ക്ഷേത്രങ്ങൾ ) ആണ് ആര്യ ദേവാക്കർ (Hindi: वही आर्य देवकर).
സുരിനാമിൽ നിന്നും ലോകമെമ്പാടും നിന്ന് വരുന്ന ഹിന്ദുക്കളും അഹിന്ദുക്കളുമായ ധാരാളം സന്ദർശകരെയും ഇവിടെ ആകർഷിക്കുന്നു.
പരമാരിബൊയിലെ നഗരകേന്ദ്രത്തിൽ ഇത് സ്ഥിതിചെയ്യുന്നു.
2001 ഫെബ്രുവരി 11 ന് ആണ് ക്ഷേത്രം തുറന്നത്.
സുരിനാമിൽ ഇന്ന് ആര്യ സമാജത്തിലെ ഏറ്റവും പ്രധാനപ്പെട്ട വിഭാഗമാണ് ആര്യ ദേവാക്കർ.
29,300 ഹിന്ദുക്കളുടെ പ്രധാന ക്ഷേത്രമായിട്ടാണ് ഈ ആരാധനാലയം കണക്കാക്കുന്നത്.
സ്വാമി ദയാനന്ദ സരസ്വതിയുടെ പ്രചോദനമായിട്ടാണ് ഈ ആരാധനാലയം ഹിന്ദു പരിഷ്കരണ പ്രസ്ഥാനത്തിൽ ഉൾപ്പെടുന്നത്(1823-1883) അവലംബം ബാഹ്യ ലിങ്കുകൾ Arya Dewaker tempel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Digital video representation Archived 2016-03-04 at the Wayback Machine .
ആര്യ (നടൻ) ഇംഗ്ലീഷ് വിലാസം https://ml.wikipedia.org/wiki/Arya_(actor)
തമിഴിലെ യുവനടന്മാരിൽ ശ്രദ്ധേയനാണ്‌ ആര്യ എന്ന പേരിലറിയപ്പെടുന്ന ജംഷാദ്‌ സീതിരകത്ത് .
1980 ഡിസംബർ 11-ന്‌ കേരളത്തിലെ കാസർഗോഡ് ജില്ലയിലെ തൃക്കരിപ്പൂരിൽ ജനിച്ച ജംഷാദ്‌ 2005-ൽ 'ഉള്ളം കേക്കുമേ' എന്ന ചിത്രത്തിലൂടെ തമിഴകത്ത്‌ അരങ്ങേറ്റം കുറിച്ചു. 'അറിന്തും അറിയാമലും' ആണ്‌ ആദ്യം റിലീസായ ചിത്രം.
ഇരുപതിലധികം തമിഴ്‌ ചിത്രങ്ങളിൽ അഭിനയിച്ചു.
പറ്റിയൽ (2006), നാൻ കടവുൾ (2009), മദ്രാസപ്പട്ടിണം (2010), ബോസ്‌ എങ്കിറ ബാസ്‌കരൻ (2010) എന്നിവയാണ്‌ ശ്രദ്ധേയമായ ചിത്രങ്ങൾ.
വ്യക്തിപരം
തൃക്കരിപ്പൂരിൽ 1980 ഡിസംബർ 11-ന്‌ ജനിച്ച ആര്യ ചെന്നൈയിലെ എസ്‌.
ബി.ഒ.എ മെട്രിക്കുലേഷൻ ആന്റ്‌ ഹയർ സെക്കണ്ടറി സ്‌കൂളിൽ നിന്നാണ്‌ പ്രാഥമിക വിദ്യാഭ്യാസം നേടിയത്‌.
ചെന്നൈയിലെ തന്നെ ക്രസന്റ്‌ എഞ്ചിനീയറിംഗ്‌ കോളേജിൽ നിന്ന്‌ കമ്പ്യൂട്ടർ എഞ്ചിനീയറിംഗ്‌ പൂർത്തിയാക്കി.
ഷാഹിർ (തമിഴ്‌ നടൻ സത്യ), റാസി എന്നീ സഹോദരന്മാരുണ്ട്‌.
സിനിമയിലെത്തുന്നതിനു മുമ്പ്‌ ആര്യ മോഡലിംഗ്‌ ചെയ്യാറുണ്ടായിരുന്നു.
ചെന്നൈയിലെ അണ്ണാനഗറിൽ ആര്യയുടെ കുടുംബം ഒരു റസ്‌റ്റോറണ്ട്‌ നടത്തുന്നുണ്ട്‌.
തൊഴിൽപരം
കമ്പ്യൂട്ടർ എഞ്ചിനീയർ ആയി ജോലി ചെയ്യുന്നതിനിടെ സംവിധായകൻ ജീവയാണ്‌ ആര്യയെ കണ്ടെത്തുന്നത്‌.
ചെന്നൈയിൽ ഒരേ പ്രദേശത്തുള്ള വീടുകളിൽ താമസിച്ചിരുന്ന ഇരുവരും പള്ളിയിൽ വെച്ചും മറ്റും കണ്ടുമുട്ടാറുണ്ടായിരുന്നു.
ജീവയുടെ 'ഉള്ളം കേക്കുമേ' എന്ന ചിത്രത്തിൽ അഭിനയിക്കുമ്പോൾ തന്നെ ആര്യ ശ്രദ്ധേയനായി.
ഈ സിനിമയിൽ തന്നെയാണ്‌ മലയാളി നടി അസിൻ തോട്ടുങ്കൽ തമിഴിൽ അരങ്ങേറുന്നത്‌.
വിഷ്‌ണുവർധന്റെ 'അറിന്തും അറിയാമലും' ആണ്‌ ആര്യയുടേതായി പുറത്തിറങ്ങിയ ആദ്യ ചിത്രം.
ഈ ചിത്രത്തിലെ 'കുട്ടി' എന്ന കഥാപാത്രത്തിന്‌ തമിഴിലെ മികച്ച പുരുഷ അരങ്ങേറ്റക്കാരനുള്ള ഫിലിംഫെയർ പുരസ്‌കാരം ലഭിച്ചു.
നാൻ കടവുൾ , മദ്രാസിപട്ടണം എന്നീ ചിത്രങ്ങളിൽ ആര്യയുടെ അഭിനയം നിരൂപകശ്രദ്ധ പിടിച്ചുപറ്റി.
പുരസ്‌കാരം
മികച്ച തമിഴ്‌ പുതുമുഖത്തിനുള്ള ഫിലിംഫെയർ അവാർഡ്‌, ഗൾഫ്‌ ഡോട്ട്‌കോം സിനിമാ അവാർഡ്‌
ആര്യ പ്രേംജി
നമ്പൂതിരി സമുദായത്തിലെ വിധവാ വിവാഹത്തിലൂടെ ചരിത്രത്തിൽ ഇടം നേടിയ വനിതയാണ് ആര്യാ പ്രേംജി .
ഭരത് അവാർഡ് ജേതാവും സാമൂഹ്യപരിഷ്‌ക്കർത്താവുമായ അന്തരിച്ച പ്രേംജിയായിരുന്നു ഭർത്താവ്.
അക്കാലത്തു നമ്പൂതിരിസമുദായത്തിൽ നിഷിദ്ധമായിരുന്ന വിധവാവിവാഹം പ്രാവർത്തികമാക്കിക്കൊണ്ട് പ്രേംജി കുറിയേടത്തുനിന്നും വിധവയായ ആര്യ അന്തർജനത്തെ തന്റെ നാല്പതാമത്തെ വയസ്സിൽ വിവാഹം കഴിയ്ക്കുകയായിരുന്നു.14-ആം വയസിലായിരുന്നു ആര്യയുടെ ആദ്യ വിവാഹം.
15-ആം വയസിൽ വിധവയായി.
12 വർഷം വിധവയായി ജീവിച്ച ആര്യയെ അവരുടെ 27-ആം വയസിലാണ് പ്രേംജി വിവാഹം കഴിക്കുന്നത്.
നമ്പൂതിരി സമുദായത്തിലെ രണ്ടാമത്തെ വിധവാവിവാഹമായിരുന്നു ഇത്.
പ്രേംജിയുടെ സഹോദരൻ എം.ആർ.ബി.യും വി.ടി. ഭട്ടതിരിപ്പാടിന്റെ ഭാര്യാസഹോദരി ഉമാ അന്തർജനവും തമ്മിലുള്ളതായിരുന്നു ആദ്യത്തെ വിധവാവിവാഹം.
ഇതിലൂടെ ആര്യയ്ക്ക് സമുദായം ഭ്രഷ്ട് കൽപ്പിച്ചു.
കമ്മ്യൂണിസ്റ്റ് പാർട്ടി പ്രവർത്തകയായിരുന്ന ആര്യ 1964 മുതൽ അഞ്ചു വർഷം തൃശ്ശൂർ മുനിസിപ്പാലിറ്റി കൗൺസിലറായിരുന്നു.
1998-ൽ പ്രേംജിയുടെ മരണത്തിനുശേഷം വീണ്ടും വിധവയായ അവർ അവസാനനാളുകളിൽ മകനും പ്രശസ്ത മാദ്ധ്യമപ്രവർത്തകനുമായിരുന്ന നീലനോടൊപ്പം തിരുവനന്തപുരത്താണ് താമസിച്ചിരുന്നത്.
അന്തരിച്ച നടൻ കെ.പി.എ.സി. പ്രേമചന്ദ്രൻ, ഹരീന്ദ്രനാഥൻ, ഇന്ദുചൂഡൻ, സതി എന്നിവരാണ് മറ്റുമക്കൾ.
2016 മേയ് 23-ന് 100-ആം വയസ്സിൽ അവർ അന്തരിച്ചു.
അജയ്യമായ ആത്മചൈതന്യം ഇംഗ്ലീഷ് വിലാസം https://ml.wikipedia.org/wiki/Ajayyamaya_athmachaithanyam
ഇന്ത്യയുടെ പന്ത്രണ്ടാമത് രാഷ്ട്രപതിയായിരുന്ന ഡോ. അബ്ദുൽ കലാം ഇംഗ്ലീഷ് ഭാഷയിൽ രചിച്ച ഇൻഡൊമിറ്റബിൾ സ്പിരിറ്റ് എന്ന ഗ്രന്ഥത്തിൻറെ മലയാള പരിഭാഷയാണ് അജയ്യമായ ആത്മചൈതന്യം .
എം.പി.സദാശിവൻ ആണ് പരിഭാഷകൻ, ഡി.സി. ബുക്സ് ആണ് ഈ പുസ്തകം 2000-ൽ പുറത്തിറക്കിയത്.
അബ്ദുൽ കലാം സ്വന്തം ജീവിതത്തിൻറെ പല ഏടുകളിൽനിന്നും പ്രവർത്തിച്ച വിവിധ മേഖലകളിൽ നിന്നും ജീവിതവിജയത്തിന് അനുവാര്യമായ ഇച്ഛാശക്തിയെക്കുറിച്ച് പ്രതിപാദിക്കുന്ന ഗ്രന്ഥമാണിത്.
ഡോ. എ.പി.ജെ. അബ്ദുൽ കലാം എന്നറിയപ്പെടുന്ന അവുൽ പകീർ ജൈനുല്ലബ്ദീൻ അബ്ദുൽ കലാം ഇന്ത്യയുടെ പതിനൊന്നാമത് രാഷ്ട്രപതിയായിരുന്നു ( 2002 - 2007 ).
1931 ഒക്ടോബർ 15 നു തമിഴ്നാട്ടിലെ രാമേശ്വരത്ത് ജനിച്ച അദ്ദേഹം പ്രഗൽഭനായ മിസൈൽ സാങ്കേതികവിദ്യാ വിദഗ്ദ്ധനും എഞ്ചിനീയറുമാണ്.
തന്റെ ജനകീയ നയങ്ങളാൽ, "ജനങ്ങളുടെ രാഷ്ട്രപതി" എന്ന പേരിൽ പ്രശസ്തനായ അദ്ദേഹം 2007 ജൂലൈ 25 നു സ്ഥാനമൊഴിഞ്ഞു.
പ്രചോദനം നൽകിയ വ്യക്തികൾ എന്ന ലേഖനത്തിൽ ആദ്യം പരാമർശിക്കുന്നത് അമ്മയെയാണ്.
സ്നേഹത്തിൻറെ, കരുണയൂടെ, സർവോപരി പവിത്രയായ പ്രകൃതിയുടെ പ്രതിരൂപമായിരുന്ന അമ്മയാണ് തനിക്ക് എന്നെന്നും പ്രചോദനവും ഓജസ്സും പ്രദാനം ചെയ്തതെന്ന് അദ്ദേഹം വിലയിരുത്തുന്നു.
മാതാപിതാക്കൾക്കും അധ്യാപകർക്കും പുറമേ അദ്ദേഹത്തെ സ്വാധീനിച്ച അഞ്ചുശാസ്ത്രജ്ഞന്മാരെക്കുറിച്ചുള്ള സ്മരണയാണ്  അഞ്ചുമഹാത്മാക്കൾ എന്നതലക്കെട്ടിലൂടെ നടത്തുന്നത്. 'അധ്യാപകൻറെതിനേക്കാൾ സുപ്രധാനമായ മറ്റൊരു തൊഴിൽ ഈലോകത്തില്ലെന്നുതന്നയാണ് എൻറെ വിശ്വാസം'.
എന്ന നിരീക്ഷണത്തിലൂടെ അധ്യാപനത്തിൻറെ മഹത്ത്വവും അധ്യാപകനുണ്ടായിരിക്കേണ്ട ഗുണങ്ങളും ഉത്തരവാദിത്തങ്ങളും 'എൻറെ അധ്യാപകർ' എന്ന ലേഖനത്തിലൂടെ അദ്ദേഹം ചൂണ്ടിക്കാട്ടുന്നു.
അതോടൊപ്പം അദ്ദേഹത്തെ ഏറ്റവുംകൂടുതൽ സ്വാധീനിച്ച രണ്ടധ്യാപകർ പഠിപ്പിച്ച രണ്ടു പാഠങ്ങൾ അനുസ്മരിക്കുന്നു.
അറിവുപ്രദാനം ചെയ്തമഹത്തായ സ്വപ്നങ്ങളും ലക്ഷ്യങ്ങളും കൊണ്ട് വിദ്യാർത്ഥിയുടെ ജീവിതം രൂപപ്പെടുത്താൻ അധ്യാപകൻ സഹായിക്കുന്നു.
അധ്യാപകൻ വിദ്യാർത്ഥികളിൽ ആത്മവിശ്വാസം വളർത്തുകയും വിദ്യാഭ്യസവും പഠനവും എന്ന പ്രക്രിയയിലൂടെ  'എനിക്കിതു ചെയ്യാൻ കഴിയും' എന്ന വിശ്വാസം ഊട്ടിയുറപ്പിക്കുകയും ചെയ്യുന്നു.
യുവമനസ്സുകളെ ഉജ്ജ്വലിപ്പിക്കുക എന്ന മഹത്തായ ദൌത്യം അധ്യാപകർ ഏറ്റെടുക്കണം എന്ന് അദേഹം കൂട്ടിച്ചേർക്കുന്നു.
തുടർന്നുവരുന്ന പ്രൌഢോജ്ജ്വലമായ ഓരോ ലേഖനത്തിലും ആത്മവിശ്വാസവും അജയ്യതയും കൈമുതലായ യഥാർത്ഥ പൌരന്മരെ വളർത്തെടുക്കാൻ സഹായിക്കുന്ന നിരവധിചിന്തകൾ നിറഞ്ഞിരിക്കുന്നു.
ഒരിന്ത്യൻ പൌരൻ എന്ന നിലയിൽ നമുക്കഭിമാനിക്കാൻ കഴിയുന്ന തരത്തിൽ വളരെ പ്രചോദനാത്മകമായ ചിന്തകൾ അവയിലോരോന്നിലുമുണ്ട്.
ഗ്രന്ഥാവസാനത്തിലെ 'അജയ്യാമായ ഇച്ചാസക്തി' എന്ന ലേഖനം യഥാർത്ഥ ആത്മചൈതന്യം വളർത്താൻ സഹായിക്കുന്ന ശുഭചിന്തകളാണ്.
അവ ഇങ്ങനെ സംഗ്രഹിക്കാം.
നമുക്ക് അവശ്യം ആവശ്യമായ ഒന്നാണ് വിജയപ്രതീക്ഷ.
സൂര്യനുതാഴെ നമുക്കവകാശപ്പട്ട സ്ഥലത്ത് അതുനമ്മെകൊണ്ടെത്തിക്കുകയും അഭിമാനാർഹമായ ഒരു സംസ്കാരത്തിൻറെ അനന്തരാവകാശികളായ നമുക്ക് ഈഗ്രഹത്തിൽ ഒരിടമുണ്ടന്ന് നമ്മെ ഓർമ്മപ്പെടുത്തുകയും ചെയ്യുന്നു.
അജയ്യമായ ആ ഇച്ഛാശക്തി ഉണരുമ്പോൾ നമുക്ക് അർഹമായതിനെ നിഷേധിക്കാൻ ഒരു ശക്തിക്കും സാധ്യമാവില്ല.
പ്രസ്താവ്യമായ നേട്ടങ്ങളുണ്ടാക്കണമെന്ന ലക്ഷ്യത്തിലേക്കു നയിക്കുന്ന ഒരു സ്വപ്നമാണ് അജയ്യമായ ഇച്ഛാശക്തിയുടെ ഒന്നാമത്തെ ഘടകം.
ദൌത്യം നിറവേറ്റുന്നുതിന് പ്രതിബന്ധമായി നിൽക്കുന്ന സകലതിനേയും ചെറുത്തുതോൽപിക്കാനുള്ള കഴിവാണ് അജയ്യമായ ഇച്ഛാശക്തിയുടെ രണ്ടാമത്തെ ഘടകം.
നിങ്ങൾ സ്വയം രൂപപ്പെടുകയും സ്വന്തം ജീവിതം രൂപപ്പെടുത്തുകയും ചെയ്യണം.
അജയ്യമായ ഇച്ഛാശക്തി വിജയിക്കാനും ഈഭൂമിയെ സമൃദ്ധിയും സമാധാനവും കളിയാടുന്ന ഒരു സ്വർഗമാക്കിത്തീർക്കാനുമുള്ള കരുത്തുപകരുന്നതെങ്ങനെയെന്ന് ചിത്രീകരിച്ച ടാഗോറിൻറെ കവിതയോടുകൂടിലേഖനം അവസാനിക്കുന്നു.
കവിത ഇങ്ങനെയാണ്.
പ്രഭോ അങ്ങയോടുള്ള എൻറെ പ്രാർത്ഥന ഇതാണ് ഗതികേടെന്ന അവസ്ഥയെ എൻറെ മനസ്സിൽ നിന്ന് പാടേ ഉന്മീലനം ചെയ്യുക.
എൻറെ ആഹ്ലാദങ്ങളേയും ദുഃഖങ്ങളേയും ലാഘവബുദ്ധിയോടെ സഹിക്കാൻ എനിക്കുകരുത്തേകുക .
സേവന മനോഭാവത്തോടെ ജോലിചെയ്യാൻ എനിക്കു ശക്തിപകരുക.
പാവപ്പെട്ടവരെ ഒരിക്കലും കൈവെടിയാതിരിക്കാനും മര്യാദകെട്ട പരാക്രമത്തിനു മുന്നിൽമുട്ടുമടക്കാതിരിക്കാനും എന്നെ പ്രാപ്തനാക്കുക.
പ്രതിദിനമുള്ള നിസ്സാരപ്രശ്നങ്ങൾക്കു മുകളിൽ തലയുർത്തിനിൽക്കാൻ എനിക്കു ശക്തിയേകുക.
അങ്ങയുടെ ആജ്ഞാശക്തിക്ക് സ്നേഹപൂർവം കീഴടങ്ങനും പ്രഭോ എന്നെ ശക്കനാക്കുക .
നോബൽ സമ്മാനജേതാവായ സർ.
സി.വി.രാമൻ ഒരിക്കൽ തൻറെ പ്രസംഗത്തിൽ പറഞ്ഞിട്ടുള്ളതും ഏതാണ്ടിതേആശയമാണ്.
പ്രത്യാശയും ധൈര്യവും നഷ്ടപ്പെടുത്തരുത് എന്നാണ് എൻറെ മുന്നിലിരിക്കുന്ന യുവതീയുവാക്കളോട് എനിക്ക് പറയാനുള്ളത്.
സ്വന്തം ജോലിയോട് വിട്ടുവീഴ്ചയില്ലാത്ത അർപ്പണബോധമുണ്ടെങ്കിൽ മാത്രമേവിജയം നിങ്ങളെ അനുഗ്രഹിക്കുകയുള്ളു.
ജർമനി, ഫ്രഞ്ച്, ഡെൻമാർക്ക്, നേർവേ, സ്വീഡൻ തുടങ്ങിയ മറ്റേതൊരു രാജ്യത്തിലേയും ജനങ്ങളോട് കിടപിടിക്കുന്നതാണ് ഇന്ത്യക്കാരുടെ ബുദ്ധിയെന്ന് സംശയലേശമെന്യേ പ്രഖ്യാപിക്കാൻ എനിക്കു മടിയില്ല.
ധൈര്യമാണ് എവിടെയും നമ്മെകൊണ്ടു ചെന്നെത്തിക്കുന്ന ഊർജ്ജസ്വലതയാണ് ഒരുപക്ഷെനമുക്കില്ലാത്തത്.
ഒരുതരം അപർകർഷതാബോധം നമ്മെ ബാധിച്ചിട്ടുണ്ടെന്നാണ് എൻറെ അഭിപ്രായം.
ഈ പരാജയമനോഭാവത്തെ നശിപ്പിക്കേണ്ടത് അത്യവശ്യമാണെന്ന് എനിക്കുതോന്നുന്നു!
ഇങ്ങനെ നമ്മെ പ്രചോദിപ്പിക്കുന്ന മഹത്തായ ചിന്തകൾ ഈ ഗ്രന്ഥത്തിൽ‍ നിരവധിയുണ്ട്.
ഇന്ത്യയുടെ കീർത്തി വാനോളം ഉയർത്തിയ ഒരു ശാസ്ത്രജ്ഞൻറെ അനുഭവപാഠങ്ങളിൽ ഒരു ഋഷിയുടെ ഉൾക്കാഴ്ചയും കവിയുടെ ഭാവനയും ഉൾച്ചേർന്ന ഈലേഖനസമാഹാരം യുവതലമുറയിൽ അഗ്നിച്ചിറകുകൾ വിടർത്താൻ തീർച്ചയായും സഹായകമാവും.
അവലംബം ↑ Cover page of Indomitable Spirit ( ISBN 8170266549 ) 1 2 {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑ {{ cite book }} : Check date values in: | accessdate= ( help ) ↑ http://nobelprize.org/nobel_prizes/physics/laureates/1930/index.html
അജയ്‌ കുമാർ ഘോഷ് ഇംഗ്ലീഷ് വിലാസം https://ml.wikipedia.org/wiki/Ajoy_Ghosh
ഇന്ത്യൻ കമ്യൂണിസ്റ്റുപാർട്ടി നേതാവായിരുന്നു അജയ്‌ കുമാർ ഘോഷ് .
1909 ഫെബ്രുവരി 20-ന് കാൺപൂരിനടുത്തുള്ള മിഹിജം ഗ്രാമത്തിൽ ഡോ. ശചീന്ദ്രനാഥ് ഘോഷിന്റെയും സുധാംശുബാലയുടെയും മകനായി ജനിച്ചു.
കാൺപൂരിലായിരുന്നു അജയ്കുമാർ ആദ്യകാല വിദ്യാഭ്യാസം നടത്തിയിരുന്നത്.
1926-ൽ അലഹബാദ് സർവകലാശാലയിൽ ചേർന്ന് രസതന്ത്രം ഐച്ഛികവിഷയമായി ബി.എ. (ഓണേഴ്സ്) പാസ്സായി.
ഹിന്ദുസ്ഥാൻ സോഷ്യലിസ്റ്റു റിപ്പബ്ളിക്ക് അസോസിയേഷൻ നേതാവായ ഭഗത്സിങ്ങുമായി ബന്ധപ്പെട്ടതോടെ (1928)യാണ് ഇദ്ദേഹത്തിന്റെ പൊതുജീവിതമാരംഭിക്കുന്നത്.
ഭീകരപ്രവർത്തനങ്ങളിൽ വിശ്വസിക്കാൻ തുടങ്ങിയതും ഈ കാലത്താണ്.
ലാഹോർ ഗൂഢാലോചനക്കേസിനെത്തുടർന്ന് അജയ്കുമാർ ജയിലിലടയ്ക്കപ്പെട്ടു.
1928 മുതൽ 30 വരെ ജയിൽവാസം അനുഭവിച്ചു.
കേസിന്റെ വിധി (1930 ഒക്ടോബർ) അനുസരിച്ച് ഭഗത്സിങ്ങുൾപ്പെടെ മൂന്നുപേരെ തൂക്കിക്കൊന്നു.
ശരിയായ തെളിവില്ലാത്ത കാരണത്താൽ ഇദ്ദേഹത്തെ വെറുതെ വിട്ടു.
കമ്യൂണിസ്റ്റ് പർട്ടിപ്രവർത്തനവും ജയിൽവാസവും
പിന്നീട് ഇദ്ദേഹം കാൺപൂരിലെത്തി ട്രേഡ് യൂണിയൻ പ്രസ്ഥാനത്തിൽ സജീവമായി പങ്കുവഹിക്കാൻ തുടങ്ങി.
അന്നു മുതല്ക്കാണ് ഇദ്ദേഹവും ആദ്യത്തെ ഇന്ത്യൻ കമ്യൂണിസ്റ്റ് ആയ സർദേശായിയുമായി ബന്ധപ്പെടുന്നത്.
കമ്യൂണിസ്റ്റുപാർട്ടിയെ നിരോധിച്ചതോടു കൂടി (1934) അജയ്കുമാർ ഒളിവിലായി.
1933-34 കാലത്ത് ഇദ്ദേഹം കമ്യൂണിസ്റ്റുപാർട്ടിയുടെ സെൻട്രൽ കമ്മിറ്റി അംഗമായി; 1936-ൽ പോളിറ്റ്ബ്യൂറോ അംഗവും.
1937-ൽ കാൺപൂരിലെ 6 ലക്ഷത്തിൽപരം മിൽതൊഴിലാളികളെ സംഘടിപ്പിച്ച് സമരരംഗത്തിറക്കി.
1938-ൽ ഇദ്ദേഹം നാഷനൽ ഫ്രണ്ട് വാരികയുടെ പത്രാധിപസമിതിയംഗമായി.
മാർക്സിസത്തിന്റെ പ്രചാരകനായി പ്രവർത്തിച്ചിരുന്ന അജയ്കുമാറിനെ 1940-ൽ അറസ്റ്റുചെയ്തു സിയോലിജയിലിൽ പാർപ്പിച്ചു.
രാഷ്ട്രീയതടവുകാരോടുള്ള ഗവൺമെന്റിന്റെ പെരുമാറ്റത്തിൽ പ്രതിഷേധിച്ച് ഇദ്ദേഹം ജയിലിൽ നിരാഹാരസമരം അനുഷ്ഠിച്ചു.
പൊതുജനസമ്മർദം മൂലം 1942-ൽ ഇദ്ദേഹം ജയിലിൽനിന്നും മോചിപ്പിക്കപ്പെട്ടു.
ക്ഷയരോഗബാധിതനായെങ്കിലും അതൊന്നും വകവയ്ക്കാതെ ഇദ്ദേഹം വീണ്ടും തൊഴിലാളിരംഗത്ത് സജീവപ്രവർത്തനം തുടർന്നു.
1947-ൽ പഞ്ചാബിലെ കമ്യൂണിസ്റ്റുപാർട്ടി പ്രവർത്തകയായ ലിത്തൊറായിയെ ഇദ്ദേഹം വിവാഹം ചെയ്തു.
അധികം താമസിയാതെ ഇദ്ദേഹം വീണ്ടും യെർവാദ ജയിലിൽ അടയ്ക്കപ്പെട്ടു.
ക്ഷയരോഗം മൂർഛിച്ചതോടെ, 1950 ജൂലൈയിൽ ഇദ്ദേഹത്തെ തടവിൽനിന്നു മോചിപ്പിച്ചു.
ചികിത്സയ്ക്കും വിശ്രമത്തിനുമായി ഇദ്ദേഹം മദനപ്പള്ളി, റാഞ്ചി , കാശ്മീർ എന്നിവിടങ്ങളിൽ കുറേക്കാലം താമസിച്ചു.
ഘാട്ടേ, ഡാങ്കേ എന്നിവരൊത്തു ഒരു പുതിയ രാഷ്ട്രീയ സിദ്ധാന്തത്തിനു രൂപം നല്കിയത് ഇക്കാലത്താണ്.
1951 ഒക്റ്റൊബറിൽ കമ്യൂണിസ്റ്റ് പാർട്ടിയുടെ ജനറൽസെക്രട്ടറിയായി.
1957-ലും 1960-ലും മോസ്കോയിൽവച്ചു നടന്ന കമ്യൂണിസ്റ്റുപാർട്ടി സമ്മേളനങ്ങളിൽ ഇന്ത്യൻ പ്രതിനിധിസംഘത്തെ നയിച്ചത് അജയ്കുമാറാണ്.
1962-ൽ ബീഹാറിലുണ്ടായ ലഹളയൊതുക്കാൻ ഇദ്ദേഹം പരിശ്രമിച്ചു.
രോഗം വീണ്ടും വർധിച്ചപ്പോൾ ഇദ്ദേഹത്തെ ഡൽഹിയിൽ ഒരു നേഴ്സിങ്ഹോമിൽ ചികിത്സാർഥം പ്രവേശിപ്പിച്ചു.
അവിടെവച്ച് 1962 ജനുവരി 13-ന് അജയ്കുമാർ അന്തരിച്ചു.
പ്രബന്ധങ്ങൾ
ഇദ്ദേഹത്തിന്റെ പ്രബന്ധങ്ങളിൽ ദ കമ്യൂണിസ്റ്റ് പാർട്ടി ഒഫ് ഇന്ത്യ ഇൻ സ്ട്രഗിൾ ഫൊർ എ യുണൈറ്റഡ് ഡെമോക്രാറ്റിക് ഫ്രണ്ട് ഫൊർ എ പീപ്പിൾസ് ഡെമോക്രാറ്റിക് ഗവൺമെന്റ് (The Communist Party of India in Struggle for a United Democratic Front for a people's Democratic Governm ent,1951 ഓൺ ദ ഇന്ത്യൻ ബൂർഷ്വാ ക്വസ്റ്റ്യൻസ് ഒഫ് തിയറി (On the Indian Bourgeoise Questions of Theory, 1956), ഓൺ ഇന്ത്യാസ് പാത്ത് റ്റു ഡവലപ്പ്മെന്റ് (On India's path to Development,1956)
തുടങ്ങിയവ പ്രാധാന്യം അർഹിക്കുന്നവയാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അജയ്‌ കുമാർ ഘോഷ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അജയൻ
പെരുന്തച്ചൻ എന്ന ചിത്രത്തിലൂടെ ശ്രദ്ധേയനായ മലയാളചലച്ചിത്ര സംവിധായകനായിരുന്നു തോപ്പിൽ അജയൻ (8 ഏപ്രിൽ 1950 - 13 ഡിസംബർ 2018).
ഈ ചിത്രത്തിന് വലിയ നിരൂപക പ്രശംസ ലഭിക്കുകയുണ്ടായി.
മികച്ച നവാഗത സംവിധായകനുള്ള ഇന്ദിരാഗാന്ധി അവാർഡും 1990 ൽ മികച്ച നവാഗത സംവിധായകനുള്ള കേരള സംസ്ഥാന ചലച്ചിത്ര അവാർഡും അജയൻ നേടി.
1990 ൽ മികച്ച ജനപ്രിയ ചിത്രത്തിനുള്ള കേരള സംസ്ഥാന ചലച്ചിത്ര അവാർഡും 1992 ൽ ലൊക്കാർണോ ഇന്റർനാഷണൽ ഫിലിം ഫെസ്റ്റിവലിൽ ഗോൾഡൻ ലെപ്പർഡ് അവാർഡിന് നാമനിർദ്ദേശം ചെയ്യപ്പെട്ടു.
മാണിക്കല്ല് എന്ന തന്റെ കഥയുടെ തിരക്കഥയ്ക്കായി അജയൻ തന്നെ ആദ്യം സമീപിച്ചതായി ദി മാസ്റ്റർ കാർപെന്റർ എന്ന പുസ്തകത്തിന്റെ ആമുഖത്തിൽ  എഴുത്തുകാരൻ എം ടി വാസുദേവൻ നായർ എഴുതി.
അത് യാഥാർത്ഥ്യമായില്ല, പിന്നീട് അദ്ദേഹം മറ്റൊരു സ്വപ്ന പദ്ധതിയായ പെരുന്തച്ചനുമായി സമീപിച്ചു.
പെരുന്തച്ചന്റെ തിരക്കഥ എഴുതാൻ തന്നെ പ്രേരിപ്പിച്ചതിന് എം.ടി അജയനോട് നന്ദി പറയുന്നു.
2018 ഡിസംബർ 13-ന് അദ്ദേഹം അന്തരിച്ചു.
ചലച്ചിത്ര സംവിധായകനും നാടകകൃത്തുമായ തോപ്പിൽ ഭാസിയുടെ മൂത്ത മകനാണ് അജയൻ.
അഡയാർ ഫിലിം ഇൻസ്റ്റിറ്റ്യൂട്ടിൽ നിന്ന് ഫിലിം ടെക്നോളജിയിൽ ഡിപ്ലോമ നേടി.
ക്യാമറ അസിസ്റ്റന്റായി തുടങ്ങിയ അദ്ദേഹം പിന്നീട് തോപ്പിൽ ഭാസി, ഭരതൻ, പത്മരാജൻ എന്നിവരോടൊപ്പം അസോസിയേറ്റ് ഡയറക്ടറായി പ്രവർത്തിച്ചു.
ചലച്ചിത്രങ്ങൾ സംവിധായകൻ Year Film 1991 പെരുന്തച്ചൻ സഹ സംവിധായകൻ Year Film 1984 പഞ്ചവടിപ്പാലം 1984 എന്റെ ഉപാസന 1986 ഒരിടത്ത് 1987 സർവ്വകലാശാല മുഖ്യ സംവിധാനസഹായി Year Film 1981 ഒരിടത്തൊരു ഫയൽവാൻ 1982 നവംബറിന്റെ നഷ്ടം സംവിധാന സഹായി Year Film 1978 രതിനിർവേദം 1983 കൂടെവിടെ 1986 കരിയിലക്കാറ്റുപോലെ
അജാക്സ് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Ajax വിവരസാങ്കേതികവിദ്യ അജാക്സ് (കംപ്യൂട്ടർ പ്രോഗ്രാമിങ്ങ്) പുരാണേതിഹാസങ്ങൾ അജാക്സ് (ഗ്രീക്ക് പുരാണം) അജാക്സ് ചെറിയവൻ(ഗ്രീക്ക് പുരാണം) അജാക്സ് (സോഫൊക്ലിസ്) വാഹനങ്ങൾ അജാക്സ് (കാറുകൾ) അജാക്സ് (അമേരിക്കൻ കപ്പലുകൾ) അജാക്സ് (ബ്രിട്ടീഷ് കപ്പലുകൾ) കായികം അജാക്സ് ആംസ്റ്റർഡാം(നെതർലണ്ന്ഡിലെ ഫുട്ബോൾ ക്ലബ്ബ്) അജാക്സ് അമേരിക്ക (അമേരിക്കന് ‍ഫുട്ബോൾ ക്ലബ്ബ്) അജാക്സ് കേപ് ടൌൺ(സൌത്ത് ആഫ്രിക്കൻ ‍ഫുട്ബോൾ ക്ലബ്ബ്) സ്ഥലങ്ങൾ അജാക്സ് (ഓണ്ടാരിയോ, കാനഡ) മറ്റുള്ളവ ഓപ്പറേഷൻ അജാക്സ് , ഇറാൻ സർക്കാരിനെ അട്ടിമറിക്കാൻ 1953 ല് നടത്തിയ ആംഗ്ലോ അമേരിക്കൻ രഹസ്യ പദ്ധതി
അജയൻ വിൻസെന്റ് ഇംഗ്ലീഷ് വിലാസം https://ml.wikipedia.org/wiki/Ajayan_Vincent
ഒരു ചലച്ചിത്രഛായാഗ്രാഹകനാണ് അജയൻ വിൻസന്റ് .
ഭ്രമരം എന്ന ബ്ലെസ്സിയുടെ ചിത്രത്തിലൂടെ ഇദ്ദേഹം മികച്ച ഛായാഗ്രാഹകനുള്ള കേരളാ സംസ്ഥാന ചലച്ചിത്രപുരസ്കാരം പുരസ്കാരം നേടി.
പൂർണ്ണമായും ഇന്ത്യയിൽ നിർമ്മിച്ച ആദ്യ ഹോളിവുഡ് ചിത്രമായ ഡാം 999 -ന്റെ ഛായാഗ്രഹണം നിർവഹിച്ചത് ഇദ്ദേഹമാണ്.
ഛായാഗ്രാകനായ ജയാനൻ വിൻസെന്റ് സഹോദരനാണ്.
ഛായാഗ്രഹണം നിർവഹിച്ച ചിത്രങ്ങൾ ഡാം 999 - 2011 - (ഇംഗ്ലീഷ്) അർജുനൻ സാക്ഷി - 2011 - (മലയാളം) ബെസ്റ്റ് ആക്ടർ - 2010 - (മലയാളം) അപൂർവരാഗം - 2010 -  (മലയാളം) ആഗതൻ - 2010 -  (മലയാളം) എയ്ഞ്ചൽ ജോൺ - 2009 -  (മലയാളം) ഭ്രമരം - 2009 -  (മലയാളം) താങ്ക്സ് മാ - 2009 - (ഹിന്ദി) വിയ്യാളവരി കയ്യാള് - 2007 - (തെലുഗു) സെന്റിപേഡ് - 2004 - (ഇംഗ്ലീഷ്) ത്രീ വാൾസ് - 2003 - (ഇംഗ്ലീഷ്) ബീപ്പർ - 2002 - ഇംഗ്ലീഷ് (ഛായാഗ്രഹണ സംവിധാനം) മുകവരി - 2000 (തമിഴ്) രക്ഷകൻ - 1997 - (തമിഴ്) സാഹസ വീരൂട് സാഗര കന്യ - 1996 - (തെലുഗു) അഥർവ്വം - 1989 -  (മലയാളം) തൂവാനത്തുമ്പികൾ - 1987 -  (മലയാളം) തൃഷ്ണ - 1981 - (തമിഴ്) - സഹഛായാഗ്രഹണം അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അജയൻ വിൻസെന്റ്
അജാക്സ് (കംപ്യൂട്ടർ പ്രോഗ്രാമിങ്ങ്) ഇംഗ്ലീഷ് വിലാസം https://ml.wikipedia.org/wiki/Ajax_(programming) ഇംഗ്ലീഷ് വിലാസം https://ml.wikipedia.org/wiki/AJAX
അജാക്സ് ( AJAX ) അസിൻക്രണസ് ജാവാസ്ക്രിപ്റ്റ് ആൻഡ് എക്സ്എംഎൽ ( Asynchronous JavaScript and XML ) എന്നതിന്റെ ചുരുക്കമാണ്.
വെബ് ആപ്ലിക്കേഷനുകളിൽ ഉപയോഗിക്കുന്ന ഒരു സാങ്കേതികവിദ്യയാണിത്.
അസിൻക്രണസ് വെബ് ആപ്ലിക്കേഷനുകൾ സൃഷ്ടിക്കുന്നതിന് ക്ലയന്റ് ഭാഗത്തുള്ള നിരവധി വെബ് സാങ്കേതികവിദ്യകൾ ഉപയോഗിക്കുന്ന വെബ് ഡെവലപ്മെൻറ് ടെക്നിക്കുകളുടെ ഒരു കൂട്ടമാണ്.
അജാക്സ് ഉപയോഗിച്ച്, നിലവിലുള്ള പേജിന്റെ പ്രദർശനത്തിലും പെരുമാറ്റത്തിലും ഇടപെടാതെ വെബ് അപ്ലിക്കേഷനുകൾക്ക് ഒരു സെർവറിൽ നിന്ന് അസമന്വിതമായി (പശ്ചാത്തലത്തിൽ) ഡാറ്റ അയയ്ക്കാനും വീണ്ടെടുക്കാനും കഴിയും.
പ്രസന്റേഷൻ ലെയറിൽ നിന്ന് ഡാറ്റാ ഇന്റർചേഞ്ച് ലെയർ വിച്ഛേദിക്കുന്നതിലൂടെ, മുഴുവൻ പേജും വീണ്ടും ലോഡുചെയ്യാതെ തന്നെ ചലനാത്മകമായി ഉള്ളടക്കം മാറ്റാൻ വെബ് പേജുകളെയും വിപുലീകരണത്തിലൂടെ വെബ് ആപ്ലിക്കേഷനുകളെയും അജാക്സ് അനുവദിക്കുന്നു.
പ്രായോഗികമായി, ആധുനിക നടപ്പാക്കലുകൾ സാധാരണയായി എക്സ്എം‌എല്ലിന് പകരം ജെസൺ(JSON) ഉപയോഗിക്കുന്നു.
അജാക്സ് ഒരൊറ്റ സാങ്കേതികവിദ്യയല്ല, മറിച്ച് ഒരു കൂട്ടം സാങ്കേതികവിദ്യകളാണ്.
മാർക്ക്അപ്പിനും സ്റ്റൈൽ ഇൻഫോർമേഷനും എച്ചടിഎംഎൽ(HTML), സിഎസ്എസ്(CSS) എന്നിവ സംയോജിതമായി ഉപയോഗിക്കാം.
ചലനാത്മകമായി പ്രദർശിപ്പിക്കുന്നതിന് വെബ്‌പേജ് ജാവാസ്ക്രിപ്റ്റിന് പരിഷ്‌ക്കരിക്കാനാകും - ഒപ്പം പുതിയ വിവരങ്ങളുമായി സംവദിക്കാൻ ഉപയോക്താവിനെ അനുവദിക്കുകയും ചെയ്യുന്നു.
സ്വതവേയുള്ള XMLHttpRequest ഒബ്‌ജക്റ്റ്, അല്ലെങ്കിൽ 2017 മുതൽ ജാവാസ്ക്രിപ്റ്റിനുള്ളിലെ പുതിയ ഫെച്ച് ഫങ്ഷൻ, വെബ്‌പേജുകളിൽ അജാക്സ് എക്സിക്യൂട്ട് ചെയ്യുന്നതിന് സാധാരണയായി ഉപയോഗിക്കുന്നു, പേജ് പുതുക്കാതെ തന്നെ സ്‌ക്രീനിൽ ഉള്ളടക്കം ലോഡുചെയ്യാൻ വെബ്‌സൈറ്റുകളെ അനുവദിക്കുന്നു.
അജാക്സ് ഒരു പുതിയ സാങ്കേതികവിദ്യയോ മറ്റൊരു ഭാഷയോ അല്ല, പുതിയ രീതികളിൽ ഉപയോഗിക്കുന്ന നിലവിലുള്ള സാങ്കേതികവിദ്യകളുല്ല.
അജാക്സ് സ്വയം ഒരു സാങ്കേതികവിദ്യ അല്ല എന്നു പറയാം, നിലവിലുള്ള പല സാങ്കേതികവിദ്യകൾ കൂട്ടിയോജിപ്പിച്ച് ഉപയോഗിക്കുന്ന ഒരു പുതിയ രീതിയാണ് ഇത്.
പ്രധാനമായും വെബ് ബ്രൌസർ വെട്ടാതെ (ഫ്ലിക്കർ ചെയ്യാതെ) തന്നെ ബ്രൌസറിൽ ഉള്ള വിവരങ്ങൾ നവീകരിക്കാൻ (അപ്ഡേറ്റ് ചെയ്യാൻ) ഒരു പിൻ‌വാതിൽ (കാൾബാക്ക്) നൽകുക ആണ് അജാക്സ് എന്ന സാങ്കേതിക വിദ്യ ചെയ്യുന്നത്.
ഈ പിൻ‌വാതിൽ ഉപയോഗിച്ച് ഏകദേശം വിവരങ്ങൾ ബ്രൌസറിലേക്ക് തള്ളിവിടുന്ന (പുഷ്) പ്രതീതി ഉണ്ടാക്കാൻ കഴിയും.
1990 കളുടെ ആരംഭം മുതൽ പകുതി വരെ മിക്ക വെബ്‌സൈറ്റുകളും പൂർണ്ണമായി എച്ച്ടിഎംഎൽ(HTML) പേജുകളെ അടിസ്ഥാനമാക്കിയുള്ളവയായിരുന്നു.
ഓരോ ഉപയോക്തൃ പ്രവർത്തനത്തിനും സെർവറിൽ നിന്ന് ഒരു പുതിയ പേജ് ലോഡുചെയ്യേണ്ടതുണ്ട്.
ഉപയോക്തൃ അനുഭവം മെച്ചപ്പെടുത്തുന്നതിന് ഈ പ്രക്രിയ കാര്യക്ഷമമല്ല: മാത്രമല്ല എല്ലാ പേജ് ഉള്ളടക്കവും അപ്രത്യക്ഷമായി, അതേ തുടർന്ന് പുതിയ പേജ് പ്രത്യക്ഷപ്പെടുകയും ചെയ്യുന്നു.
ഭാഗികമായ മാറ്റം കാരണം ഓരോ തവണയും ബ്രൗസർ ഒരു പേജ് വീണ്ടും ലോഡുചെയ്യുമ്പോൾ, ചില വിവരങ്ങൾ മാത്രം മാറിയെങ്കിലും എല്ലാ ഉള്ളടക്കവും വീണ്ടും അയയ്‌ക്കേണ്ടി വന്നു.
ഇത് സെർവറിൽ അധിക ലോഡ് വരികയും ബാൻഡ്‌വിഡ്ത്ത് പ്രകടനത്തെ പരിമിതപ്പെടുത്തുകയും ചെയ്യുന്നു.
ഗൂഗിൾ മെയിൽ , ഗൂഗിൾ മാപ്പുകൾ തുടങ്ങിയവ എല്ലാം അജാക്സ് പ്രയോഗത്തിന്റെ ഉദാഹരണങ്ങൾ ആണ്.
ഉദാഹരണത്തിന് പേജ് ഫ്ലിക്കർ ചെയ്യാതെ തന്നെ ഗൂഗിൾ മെയിലിൽ ഒരു പുതിയ മെയിൽ വന്നു എന്ന സന്ദേശം വരുന്നതും, ഗൂഗിൾ മെയിലിൽ ഉള്ള  ഇൻലൈൻ ചാറ്റിന്റെ പിന്നിലും അജാക്സ് ആണ് പ്രവർത്തിക്കുന്നത്.
അജാക്സ് എന്ന സാങ്കേതിക വിദ്യ ആ‍ണ് വെബ് 2.0 എന്ന പുതിയ ഇന്റർനെറ്റ് തിരയ്ക്ക് അടിസ്ഥാനം.
ഇന്ന് പല ഡെസ്ക്ടോപ്പ് ആപ്ലിക്കേഷൻസും അജാക്സും മറ്റു സാങ്കേതിക വിദ്യകളും ഉപയോഗിച്ച് ഇന്റർനെറ്റിൽ കൂടി ഒരു ബ്രൌസറിൽ ലഭ്യമാണ്.
സെയിൽസ്ഫോഴ്സ്.
കോം ( http://www.salesforce.com ) ഇതിന് ഒരു നല്ല ഉദാഹരണമാണ്.
താരതമ്യേന കഠിനമായ ഈ സാങ്കേതിക വിദ്യ എളുപ്പമാക്കുവാൻ ഇന്ന് പല ടൂൾകിറ്റുകളും ലഭ്യമാണ്.
ഡോജോ റ്റൂൾകിറ്റ് ( http://dojotoolkit.org ), ഗൂഗിൾ വെബ് റ്റൂൾകിറ്റ് എന്നിവ ഇതിനു ചില ഉദാഹരണങ്ങളാണ്.
താഴെ കാണുന്ന ഒന്നിലധികം സങ്കേതിക വിദ്യകളുടെ സമ്മിശ്രമായ ഉപയോഗത്തിലൂടെയാണ് അജാക്സ് ഫലത്തിൽ വരുത്തുന്നത് എക്സ്.എച്ച്.റ്റി.
എം.എൽ ( XHTML ) അല്ലെങ്കിൽ എച്ച്.റ്റി.
എം.എൽ ( HTML ) ജാവാസ്ക്രിപ്റ്റ് കാസ്കേഡിങ്ങ് സ്റ്റൈൽ ഷീറ്റുകൾ അഥവാ സി.എസ്.എസ് ഡോം അഥവാ ഡോക്യുമെന്റ് ഒബ്ജക്റ്റ് മോഡൽ ( DOM or document object model ) എക്സ്.എം.എൽ. ( XML ) എക്സ്.എസ്.എൽ.റ്റി ( XSLT ) , എക്സ്.എം.എൽ എച്ച്.റ്റി.
പി റിക്വസ്റ്റ് ഒബ്ജക്റ്റ് ( XMLHttpRequest object )
കൂടുതൽ വിവരങ്ങൾക്ക് ഡബ്ല്യു3സ്കൂൾസ്.
കോം Archived 2012-04-30 at the Wayback Machine .
: ഡബ്ല്യു3സ്കൂൾസ്.
കോം എന്ന സൈറ്റിൽ അജാക്സ് പാഠങ്ങൾ മോസില്ല ഡെവലപ്പർ സെന്റർ : മോസില്ല ഡെവലപ്പർ സെന്റർ വെബ് സൈറ്റിൽ അജാക്സിനെപ്പറ്റി അവലംബം
കമ്പ്യൂട്ടർ പ്രോഗ്രാമിങ്ങുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അജയ് സിങ്ങ് ചൗട്ടാല
ഇന്ത്യൻ നാഷണൽ ലോക് ദൾ നേതാവാണ് അജയ് സിങ്ങ് ചൗട്ടാല .
അധ്യാപകനിയമന അഴിമതിയിൽ ശിക്ഷിക്കപ്പെട്ടതിനെത്തുടർന്ന് അദ്ദേഹവും പിതാവ് ഓം പ്രകാശ് ചൗടാലയും 10-വർഷം തടവിന് ശിക്ഷിക്കപ്പെട്ടിരിക്കുകയാണ്.
അജാക്സ് (ചിത്രകല) ഇംഗ്ലീഷ് വിലാസം https://ml.wikipedia.org/wiki/Ajax_(painting)
1936-37 കാലഘട്ടത്തിൽ അമേരിക്കൻ കലാകാരനായ ജോൺ സ്റ്റുവർട്ട് കറി വരച്ച ചിത്രമാണ് അജാക്സ് .
നല്ല കൊഴുത്ത ഹെയർഫോർഡ് കാളയെ അതിന്റെ പുറകിൽ രണ്ട് പശുപക്ഷികളുമായി ഇതിൽ ചിത്രീകരിച്ചിരിക്കുന്നു.
സ്മിത്‌സോണിയൻ അമേരിക്കൻ ആർട്ട് മ്യൂസിയത്തിൽ ഈ ചിത്രം കാണാം.
ഡസ്റ്റ് ബൗൾ വർഷങ്ങൾക്ക് ശേഷം അമേരിക്കക്കാരെ സമാശ്വസിപ്പിക്കുക എന്ന ഉദ്ദേശത്തോടെയാണ് ഈ ചിത്രം നിർമ്മിച്ചത്.
കറിയുടെ സുഹൃത്ത് റെജിനാൾഡ് മാർഷിന്റെ അഭിപ്രായത്തിൽ, ഇത് ശരിക്കും സ്വന്തം ഛായാചിത്രമായിരുന്നു.
മ്യൂറൽ കൻസാസ് പാസ്റ്ററൽ പോലെയുള്ള അദ്ദേഹത്തിന്റെ നിരവധി ചിത്രങ്ങളിൽ കറി അജാക്സ് ദ ബുൾ അവതരിപ്പിച്ചു.
പ്രാദേശികവാദ ചിത്രകലയെ എതിർക്കുകയും ഉപരിപ്ലവമെന്ന് കരുതുകയും ചെയ്യുന്നവർക്കിടയിൽ ഈ വിഷയം പരിഹാസത്തിന് ഇരയായി.
ആക്ഷേപഹാസ്യകാരനായ മാർഷൽ ഗ്ലാസിയർ 1948-ലെ തന്റെ പെയിന്റിംഗ് ജോൺ സ്റ്റുവർട്ട് കറി, വിസ്കോൺസിൻ യൂണിവേഴ്‌സിറ്റി ഓഫ് ബുൾ ബ്രീഡിംഗ് മെഷീൻ എന്നിവയിലൂടെ വിസ്കോൺസിൻ സർവകലാശാലയിലെ അജാക്‌സിന്റെയും കറിയുടെയും സ്ഥാനത്തെ പരിഹസിച്ചു.
മരിയാൻ മൂർ തന്റെ "ദ ബഫല്ലോ" എന്ന കവിതയിൽ അജാക്സിനെ പരാമർശിക്കുന്നു അവലംബം പുറംകണ്ണികൾ Presentation at the museum's website
അജാക്സ് (നാടകം)
സോഫോക്ളീസിന്റെ 'അജാക്സ്, ക്രി.
അഞ്ചാം നൂറ്റാണ്ടിൽ എഴുതിയ ഒരു ഗ്രീക്ക് ദുരന്ത നാടകമാണ് .
സോഫോക്ളീസിന്റെ നിലനില്ക്കുന്ന ഏഴ് ദുരന്ത നാടകങ്ങളിൽ ആദ്യത്തേത് അജാക്സ് ആയിരിക്കാം, എന്ന് അനുമാനം ഉണ്ട്.
അദ്ദേഹത്തിന്റെ ആന്റിഗൺ ഇതേ കാലഘട്ടത്തിൽ തന്നെരചിച്ചതാണെന്ന് കരുതപ്പെടുന്നു.
ഇത് ക്രി.
442 അല്ലെങ്കിൽ 441 ൽ സോഫോക്ളീസി ന് 55 വയസ്സുള്ളപ്പോൾ എഴുതിയതാണ്.
ഇലിയാഡിന്റെ സംഭവങ്ങൾക്ക് ശേഷം ട്രോജൻ യുദ്ധം അവസാനിക്കുന്നതിന് മുമ്പുള്ള യോദ്ധാവായ അജാക്സിന്റെ ദുരന്ത പരിണതിയെ ഈ നാടകം ചിത്രീകരിക്കുന്നു.
മഹാനായ യോദ്ധാവ് അക്കില്ലസ് യുദ്ധത്തിൽ കൊല്ലപ്പെട്ടു.
ഇപ്പോൾ ഏറ്റവും വലിയ ഗ്രീക്ക് യോദ്ധാവായി കണക്കാക്കപ്പെടുന്ന മനുഷ്യനെന്ന നിലയിൽ, തനിക്ക് അക്കില്ലസിന്റെ കവചങ്ങളും ആയുധങ്ങളും നൽകണമെന്ന് അജാക്‌സിന് ആവശ്യപ്പെടുന്നു.
എന്നാൽ രണ്ട് രാജാക്കന്മാരായ അഗമെമ്നോണും മെനെലസും ഒഡീഷ്യസിന് ആണ് ആ ആയുധങ്ങൾ നൽകിയത്.
അജാക്സ് ഇതിനെക്കുറിച്ച് പ്രകോപിതനായി അവരെ കൊല്ലാൻ തീരുമാനിക്കുന്നു.
എന്നാൽ അഥീന ദേവി, കന്നുകാലികളും ഇടയൻമാരും ഉൾക്കൊള്ളുന്ന ഗ്രീക്ക് സൈന്യത്തിന്റെ കൊള്ളയടിക്കാൻ അജാക്സിനെ പ്രേരിപ്പിച്ചു.